| #### CAPUT XIII. Cur spineam coronam gestaverit. |

| #### #### Per spineam autem coronam illud visibiliter quoque significat, quod de illo propheta praedixit: ####
| #### “Et peccata nostra ipse portavit (Isa. LIII).” |
#### #### Spinae namque peccata designant, quae animam pungunt et lacerant. Nam et propter peccatum homini datae sunt, dicente Domino ad Adam: ####
| #### “Cum operatus fueris terram, non dabit fructus suos, sed spinas et tribulos germinabit tibi (Gen. III).” |
#### #### Caetera quoque omnia, quae passus est, quibus illusus est, mysteria simul et moralia continent documenta. Nam in eo quod facies ejus velatur, ac deinde colaphizatur, velamen illud significat, quod super corda Judaeorum expandebatur, ut videre illum non mereantur, quem nunc usque in synagogis suis conviciis colaphizant et exalapant maledictis. Nobis autem fortissimum in his omnibus praebet humilitatis exemplum. Quis enim non erubescat collum erigere, et pingui armari cervice (Job. XV), cum Deus et Dominus omnium ab illudentibus sit pro nobis colaphizatus? Nam hominis humilitatem imitari superbi dedignaremur, humiliato sub tot conviciis Deo, superbire erubescamus. ####  |