| #### CAPUT 25 |

| #### #### Quid autem ad illam interrogationem respondendum erat, ####
| #### “quid est facilius dicere, Dimittuntur tibi peccata, aut dicere, Surge et ambula:” |
#### #### nisi facilius esse dicere, dimittuntur tibi peccata? Nam apud ipsum quidem Filium hominis ita unum sicut alterum facile erat, sed apud homines longe facilius est dicere, dimittuntur tibi peccata, quam ipsam peccatorum dimissionem comprobare testimonio virtutis qualis protinus est subsecuta. Secundum exemplum hoc fere quotidie fit in civitate Domini, scilicet in Ecclesia, quae utique est civitas Domini, civitas Regis magni, ad quam ipse transfretavit et venit, postquam, ut dictum est supra, et mortis corporum nostrorum saevitiam sedavit et mortis animarum nostrarum saevum imperium solvit. Nam quoties facimus illud quod Jacobus apostolus dicit: ####
| #### “Infirmatur quis in vobis, inducat presbyteros Ecclesiae et orent super eum, ungentes eum oleo sancto in nomine Domini, et oratio fidei salvabit infirmum, et si in peccatis sit, remittentur ei (Jac. V);” |
#### #### Quoties, inquam, hoc facimus, paralyticum sive undecunque infirmum Domino offerimus, et, sicut videns fidem illorum, dixit: ####
| #### “Remittuntur tibi peccata,” |
#### #### ita et nunc ####
| #### “oratio fidei solvat infirmum: et si in peccatis est, dimittuntur ei.” |
#### #### Praeterea juxta sensum altiorem, paralyticus tunc a Domino curatur, quando fit ut is qui nihil operabatur, jam nunc operetur, quemadmodum dicit Apostolus: ####
| #### “Qui furabatur, jam non furetur; magis autem laboret operando manibus suis quod bonum est, ut habeat unde tribuat necessitatem patienti (Ephes. IV),” |
#### #### Nam qui nihil operabatur, et aliena furabatur, nonne veram paralysin habebat in manibus? Similiter qui ad bonum et utilem sermonem mutus erat, nonne veram in lingua paralysin habebat? Igitur, cum circa hujusmodi sic operatur Dominus, sive per semet ipsum tantum, sive ministris suis cooperantibus: ut qui taliter paralyticus erat, jam nunc et bene laboret operando manibus suis, ####
| #### “et omnis sermo malus ex ore” |
#### #### ejus ####
| #### “non procedat,” |
#### #### ut ait continuo idem Apostolus (ibid.), ####
| #### “sed si quis bonus est ad aedificationem fidei, ut det gratiam audientibus,” |
#### #### merito turbae glorificent Dominum, qui dedit potestatem talem hominibus. ####  |