| #### VERS. 18. |

| #### #### ####
| #### “Ecce, absorbebit, inquit, fluvium et non mirabitur,” |
#### #### id est a mundi origine humanum genus vix paucis electis evadentibus in ventrem malitiae suae trahens hoc pro magno non habet, sed illud magnum reputat quod sequitur: ####
| #### “Et habet fiduciam quod influat Jordanis in os ejus,” |
#### #### id est quod illorum quoque quosdam qui baptismi sacramentis signati sunt deglutire se posse confidit. Jordanis enim nomine, in quo Dominus noster baptizatus est, recte omnes baptizati designantur. Et toties Jordanis in os illius fluit, quoties Christianus quisque ad iniquitatem defluit. Jordanis nomen secundum interpretationem ad eum sensum respicit. Interpretatur enim descensio. Quam videlicet descensionem tunc iste Behemoth se posse deglutire confidit, dum illos insidiando rapere appetit, quos pro amore supernae patriae a praesentis vitae gloria semetipsos dejicere agnoscit. Quod etiam toties efficit, quoties hi qui ejusmodi sunt inanis gloriae te lo percussi pejus de alto ruunt. Quid ergo? Nullumne erit consolationis adjutorium? Erit certe; nam sequitur: ####  |