| #### CAPUT XXXI. Quod propter naec clamatum sit: |

| #### ####
| #### “Appropinquaverunt visitationes urbis;” |
#### #### qui sex viri venientes, et quid vas interius uniuscujusque in manu ejus, et quis vir in medio eorum vestitus lineis, et quid atramentarium scriptoris ad renes ejus. #### (CAP. IX.) ####
| #### “Et clamavit in auribus meis voce magna dicens: Appropinquaverunt visitationes urbis, et unusquisque vas interfectionis habet in manu sua. Et ecce sex viri veniebant de via portae superioris, quae respicit ad aquilonem, et uniuscujusque vas interius in manu ejus. Vir quoque unus in medio eorum vestitus lineis, et atramentarium scriptoris ad renes ejus.” |
#### ####
| #### “Visitationes urbis appropinquaverunt.” |
#### #### illae videlicet quas, propter abominationes praedictas, abominationes vituli, quamprimum fecerunt, comminans Dominus: ####
| #### “Ego autem, inquit, in die ultionis visitabo et hoc peccatum eorum (Exod. XXXII).” |
#### ####
| #### “Et unusquisque vas interfectionis habet in manu sua,” |
#### #### quia videlicet in illa generatione mala et adultera, praeter peccata patrum unusquisque et propria habebat peccata in manu sua, sive in vase, id est in conscientia propria, quibus utique implebant mensuram patrum suorum, maxime persequendo Christum et apostolos, vel sapientes ejus, ex quibus occiderunt, lapidaverunt, crucifixerunt, flagellaverunt, et de civitate in civitatem persecuti sunt (Matth. XXIII). Qui enim sex viri, qui veniebant cum singulis vasis in manu sua, nisi sex aetates mundi, quarum a sanguine Abel justi, omnia super generationem illam refundenda erant peccata? ####
| #### “Porro vir unus in medio eorum vestitus lineis et atramentarium scriptoris ad renes ejus” |
#### #### Christus est Dei Filius, qui carnis nostrae vestitus lineis, venit in hunc mundum, ad hoc ut electos suos jam dictae ultioni excipiendos conscriberet in libro viventium. Cujus rei signum illud fuit. quod protinus nascituro illo ####
| #### “exiit edictum a Caesare Augusto, ut describeretur universus orbis (Luc. II).” |
#### ####
| #### “Et ingressi sunt, inquit, et steterunt juxta altare aereum.” |
#### #### Steterunt, inquam, parati ad praeceptum peragendum, hi ut mandatum misericordiae, illi ut sententiam perficerent justitiae. Sane altare aereum foris erat extra velum; nam altare aureum intra velum erat, cum mensa et propitiatorio, et arca testamenti, et duobus cherubim, quod dicebatur Sancta sanctorum. Hoc altare extrinsecus praesentis Ecclesiae, illud intrinsecus supernae vel coelestis erat signum. Hic stetit extrinsecus vir ille, nam in illud intrinsecus per suum sanguinem habebat introire. ####
| #### “Et gloria Domini assumpta est de cherubim” |
#### #### quae erat super eum ad limen domus. ####
| #### “Et vocavit virum qui indutus erat lineis, et atramentarium scriptoris habebat in lumbis suis.” |
#### #### Gloria Domini tunc ad limen domus assumpta est, et virum istum vocavit, quando ad Jordanem cum baptizaretur manifestis indiciis testificata est gloria Patris, descendente super eum Spiritu in specie columbae, simulque delapsa voce hujusmodi: ####
| #### “Hic est Filius meus dilectus, in quo mihi bene complacui (Matth. III).” |
#### #### Tunc, inquam, virum istum vocavit, atque ad evangelizandum pauperibus misit (Luc. IV). Nam hactenus non evangelizaverat, sed extunc evangelizare coepit, et sacerdotio suo fungi, cujus erat signum id quod hic vestitus videbatur lineis. ####  |