| #### CAP. II. |

| #### #### M. Credo non intelligitur dignior apostolorum regula quam ipsa quatuor Evangelia, quae sicut sunt omnium doctrina doctrinarum, ita omnium regula regularum. Quare, si tibi placet, quaecunque sunt in his praecepta altiora et perfectiora, et solis apostolis dicta, et congrua excipe, ut iis, si possit fieri, conferatur beatissimi Benedicti Regula. #### D. Bene multum, nam jam video in uno Matthaei Evangelio omnia altiora posse monstrare, uno insimul loco. Hic autem est, ubi Dominus, relicta turba in loco campestri, in montem ascendit, et solos apostolos docebat dicens: Beati pauperes spiritu (Matth. V, 3), etc. Ideo etiam cum solos apostolos doceret, in montem ascendit, indicans se tam alta praecepta apostolos docere, ad quae non posset relicta turba ascendere. #### M. Apostolos ergo sicut secum altius prae caeteris voluit in montem ducere, ita per haec quae ibi docuit, altiora voluit eos prae caeteris perfectius et altius in coelum ascendere. Unde ibi dignatus est altissimam octo beatitudinum, quod est octo graduum scalam in coelum usque erigere, quam nulli nisi contemptores mundi perfectissimi in his beatitudinibus, ut ipsi apostoli, valerent conscendere. ####  |