| #### CAPUT II. De prima. |

| #### #### Prima hora Creatori nostro laudes referre debemus, ante omnem curam corporis, qua scilicet hora Dominus noster jam consputus et illusus, atque alapis caesus, et adhuc opprobriis saturandus Pilato propter nos ligatus astitit (Matth. XXVII). Itemque, redivivus stans in littore, cum in captura piscium, a quibus retia rupta non sunt, significasset Ecclesiam, qualis futura est in resurrectione mortuorum, mellitum cum septem discipulis celebravit convivium (Joan. XXI). Quia ergo primum quaerendum est regnum Dei, et caetera adjicientur nobis (Matth. VI); et in lege jubet Dominus omne sibi primitivum offerri (Exod. XIII, XXIII), primum offeramus horam diei nostro Redemptori, et quaeramus regnum ejus, ####
| #### “qui passus est propter delicta nostra, et resurrexit propter justificationem nostram (Rom. IV).” |
#### ####  |