| #### CAPUT IV. Quoa Pharao in eo etiam similis fuerit diabolo, quod perversa sollicitudine dixit: |

| #### ####
| #### “Ecce populus,” |
#### #### etc. ####
| #### “Surrexit interea rex novus super Aegyptum, qui ignorabat Joseph, et ait ad populum suum: Ecce populus filiorum Israel multiplicatus et fortior nobis est: Venite, sapienter opprimamus eum, ne forte multiplicetur, et si ingruerit contra nos bellum, addatur inimicis nostris, expugnatisque nobis egrediatur e terra.” |
#### #### Hic nempe si prudenter legas, necessario subintelligis, filios Israel solitos fuisse suspirare ad terram, quae patribus eorum repromissa fuerat. Hoc auditum a patribus, venientibus filiis spem verbosam auscultantibus, Aegyptiis iracundam excitabat invidiam. Bene ergo rem aperit dum praemisso, ####
| #### “ne si ingruerit contra nos bellum,” |
#### #### non addidit expugnatis nobis obtineat terram, sed ####
| #### “egrediatur e terra.” |
#### #### Porro novus spiritualiter Aegypti rex, qui sic sollicitus est, et sic loquitur, diabolus est, rex Aegypti, id est tenebrarum princeps, rex, inquam, Aegyptiorum, id est omnium superborum, Domino ad beatum Job dicente: Quia ####
| #### “ipse est rex super omnes filios superbiae (Job. XLI).” |
#### #### ####
| #### “Ecce, inquit, populus multiplicatus et fortior nobis est,” |
#### #### etc. Hoc iratus dixit, quia vidit et doluit, per fraudem suam non perire benedictionem potuisse Creatoris, quia in electorum praedestinatione primis parentibus nostris benedicens, inquit: ####
| #### “Crescite et multiplicamini, et replete terram, et subjicite eam (Gen. I).” |
#### #### Nam de reproborum luxuriante propagine postmodum dixit ad mulierem seductam: ####
| #### “Multiplicabo aerumnas tuas, et conceptus tuos (Gen. III).” |
#### #### Verum quantacunque invidia locutus sis, diabole, hoc verum dixeris, et hoc sine mendacio locuti sunt omnes Aegyptii satellites tui, quia multiplicati et fortior vobis populus sumus, et si ingruerit, imo dudum ingruit contra vos bellum, principe belli Christo, Filio Dei, suae crucis attollente vexillum, addimur inimicis vestris, scilicet sanctis ac beatis angelis, quibus fortioribus caduca terga vertistis fugiendo, expugnatisque vobis, egredimur e terra, quia coelum nos exspectat. ####  |