| #### VERS. 17. |

| #### #### ####
| #### “Protegunt umbrae umbram ejus,” |
#### #### id est nequissimorum facta nequiores perversis patrociniis tuentur. Dum enim nequiter agentem nequior alius defensat, quasi umbram ne a veritatis lumine illustretur obscurat. ####
| #### “Circumdabunt, inquit, eum salices,” |
#### #### id est familiariter illi obsequentur infructuosi homines, de quorum sterili vita contra Babyloniam dicitur: ####
| #### “In salicibus in medio ejus suspendimus organa nostra (Psal. CXXXVI),” |
#### #### id est, ideo quia fructum non reddunt auditores, cessat praedicatio nostra. ####
| #### “Salices, inquam, torrentis,” |
#### #### id est amatores hujus saeculi labentis Deo ut dictum est infructuosi. Quid illi a suis clientibus impendatur audivimus, nunc etiam quid in illis ipse agat audiamus ####  |