| #### CAPUT 2 |

| #### #### [CAP. XX.] ####
| #### “Una Sabbati, Maria Magdalene vemt mane, cum adhuc tenebrae essent, ad monumentum, et vidit lapidem sublatum a monumento.” |
#### #### Una Sabbati, id est prima Sabbati, scilicet die quae prior Sabbato succedit. Sciendum vero quod haec et caeterae devotae Domino feminae, quae illum et vivum dilexerant et mortuum desiderabant, per noctem ambulantes, juvante luna, venerunt ad monumentum, per noctem enim ambulaverunt, quae diluculo ad monumentum fuerunt. Alioquin nisi per noctem venissent, quomodo ad sepulcrum tam mane adfuissent? Verbi gratia, Maria Magdalene, cujus domus erat Bethaniae, qui vicus quindecim stadiis distabat a Jerosolymis, quomodo prima ante alias, una Sabbati juxta Joannem valde diluculo venit ####
| #### “cum adhuc tenebrae essent ad monumentum.” |
#### #### Sepulto quippe Domino, mulieres quae illum secutae fuerant, Jerosolymis non remanserant. Sed cum aspexissent ubi poneretur, revertentes, inquit Lucas, ####
| #### “paraverunt aromata (Luc. XXIII).” |
#### #### Quando autem paraverunt vel emerunt, manifestius Marcus indicat. ####
| #### “Et cum transisset, inquit, Sabbatum, Maria Magdalene, et Maria Jacobi et Salome emerunt aromata, ut venientes ungerent Jesum (Marc. XVI).” |
#### #### Si quidem Sabbato, ut ait Lucas, quieverunt propter mandatum, subauditur legis, quia lex vetat operari (Exod. XX). #### Constat itaque quia in lacrymis pervigiles amores nimiumque longa retardantis Sabbati mora fatigatae, quo nec operari, nec plus mille passibus ambulare licitum erat Judaeis, mox ut onerosum illud Sabbatum abiit, recessit, transivit, non quieverunt, non dederunt oculis suis somnum, non luciferum ad proficiscendum praestolatae sunt. Noctem pro die, desiderium pro duce, lunam rapuere pro sole. Luna quippe nocti non defuit quia XVII exstitit. Septima decima vero luna clauso vespere paulo post, id est fere post horam et dimidiam exsurgit, toti deinceps lumen suum ministratura nocti. Falso igitur quidam evangelistas calumniati sunt, quod contraria dixissent in eo quod Matthaeus vespere Sabbati; caeteri prima Sabbati diluculo mulieres venisse dixerunt ad monumentum. Matthaeus enim ut earum commendaret desiderium, quando venire coeperunt, caeteri dixerunt quando pervenerint. ####  |