| #### CAPUT XXX. Quod carne porcina vesci noluerint, passionis eorum causam fuisse, et quod mundis omnia munda. |

| #### #### Noli attendere quasi parvam passionis eorum causam, dum legis hoc tantum quia contigit eos cum matre apprehensos compelli a rege comedere contra jus carnes porcinas, flagris et tauris cruciatos (II Mach. VI). Illae namque carnes non solum porcinae, verum etiam immolatitiae erant, id est daemonibus immolatae erant. Sicut enim in praecedentibus habes; ####
| #### “Altare etiam plenum erat illicitis, quae legibus prohibebantur. Ducebantur enim cum amara necessitate in die natalis regis ad sacrificia. Et cum Liberi sacra celebrarentur, cogebantur hedera coronati Libero circuire (II Mach. VI).” |
#### #### Et in primo Machabaeorum libro manifestius dictum est quia ####
| #### “jussit Antiochus immolari carnes suillas et pecora communia (I Mach. I).” |
#### #### Cum ergo audis carnes porcinas, subintellige etiam immolatitias. Duplex certaminis causa, quia videlicet, carnes porcinas lex inter immunda reputaverat, et his vesci prohibuerat. ####
| #### “Et quae immolant gentes, ait Apostolus, daemonis immolant, et non Deo (I Cor. X).” |
#### #### Porro de causa una, scilicet de eo quod littera legis haec inter immunda reputat, spiritus vivificans per Evangelii gratiam nos liberat, dicente Apostolo: ####
| #### “Omne quod in macello venit, manducate. Si quis autem dixerit: Hoc immolatum est idolis, nolite manducare (ibid).” |
#### #### Item ad Timotheum, ####
| #### “Quia omnis creatura Dei bona, et nihil rejiciendum, quod cum gratiarum actione percipitur. Sanctificatur enim per verbum Dei, et orationem (I Tim. IV).” |
#### #### Item ad Titum: ####
| #### “Omnia munda mundis, coinquinatis autem et infidelibus nihil mumdum (Tit. I).” |
#### #### In Actibus quoque apostolorum. ####
| #### “Visum est, inquiunt, Spiritu sancto et nobis, nihil ultra oneris vobis gentibus imponere, quam haec necessaria, ut abstineatis vos ab immolatis simulacrorum, et suffocato et fornicatione, et ea quae vobis fieri non vultis, aliis ne faciatis (Act. XV).” |
#### ####  |