| #### CAPUT 22 |

| #### #### CHRIST. Quare non dixisti potius, sicut circumcisus est Ismael, sicut circumcisus est Esau? denique quantum distat circumcisio Ismaelis et Esau infidelium, a circumcisione Isaac et Jacob, tantum distat inter circumcisionem tuam, et circumcisionem cujusque fidelis ante hujus beati seminis adventum. Dic mihi nunc, si nosti, quid in circumcisione amplius fuerit Isaac, quam Ismaeli; Jacob quam Esau? Omnes quippe unum idemque in carne sua vulnus circumcisionis acceperunt: et unius patris, scilicet Abrahae, duo filii Ismael, et Isaac; unius patris Isaac duo secundum carnem filii, Jacob et Esau fuerunt, et eadem die circumcisi sunt. #### JUD. Dic tu quod proposuisti, quae distantia circumcisionis illorum fuerit. ####  |