| #### VERS. 17. |

| #### ####
| #### “Respondebo et ego partem meam,” |
#### #### id est propriam et scientiae illorum dissimilem scientiam, ####
| #### “et ostendam scientiam meam,” |
#### #### subaudi quae utilis quasi thesaurus esse potest, et ideo abscondita esse non debet. Hoc intolerabile arrogantiae vitium est, quod suam ore proprio laudat omnis arrogans sapientiam, secundum istum qui ait: ####
| #### “Ostendam sapientiam meam.” |
#### #### Arrogantes enim omnes non eo fine loquuntur, ut prava docentes compescere, sed seipsos cupiunt ostendere, et hanc suam esse partem aestimant, si scientiam non tam habeant quam ostendant. Qua contra per Mosen dicitur: ####
| #### “Vas quod non habuerit operculum, vel ligaturam desuper immundum erit (Num. XIX),” |
#### #### id est homo, qui non habuerit censuram disciplinae silentii, velut immundus et pollutus reprobatur, et ejicitur foras de domo Dei. Annon vas sine operculo hic est, qui sapientiam quantam habere se putat, importune ostentans, et quasi operculum desuper sibi amovens. Ecce videte, inquit: ####  |