| #### CAPUT 51 |

| #### #### Et ad hoc ipsum efficiamini mei discipuli, scilicet imitando me Dominum, et Magistrum vestrum, qui, cum innocens sim, ita ut nihil in me habeat princeps hujus mundi, ut supra dixi, tamen morior sicut Pater mandatum dedit mihi, ut quia vere sum vitis, moriendo fructificem mundo vinum optimum, quo in aeternum laetificetur cor hominis (Psal. CIII). Hoc, inquam, ad gloriam et laudem Patris perficit, ut et vos eodem modo fructum plurimum afferatis. Est autem ipse voluntarius et exaudibilis in omni re, quaecunque petitur ad gloriam nominis sui. Quomodo ergo non facit vobis quodcunque petieritis, hoc intendentibus, ut ad clarificandum eum fructum plurimum afferatis. Plane faciet ita affatim, ut nullum gratiae vobis desit instrumentum ad fructificandam salutem mundi, ad dilatandam gloriam Dei, ad testificandam gratiam, et veritatem Filii Dei. Unde hoc? ####  |