| #### Psalmus 32. |

| #### Eumdem nihilominus sequens, id est XXXII psalmus dicit: ####
| #### “Exsultate, justi, in Domino, rectos decet collaudatio.” |
#### #### Primi vel principes horum justorum atque rectorum quos laudatio decet, quorum in ore speciosa laus est, apostoli fuerunt. De quibus hic psalmus: ####
| #### “Verbo, inquit, Domini coeli firmati sunt, et spiritu oris ejus omnis virtus eorum.” |
#### ####
| #### “Verbo, inquam, Domini,” |
#### #### id est per Filium Dei, per praesentiam Filii Dei, ####
| #### “firmati sunt isti coeli, et omnis virtus eorum” |
#### #### firmata est ####
| #### “spiritu oris ejus,” |
#### #### spiritu ejusdem Filii ejus, qui bene dicitur os Domini, quia per eum Deus Pater locutus est, sicut propheta dicit: ####
| #### “Os enim Domini locutum est (Isa. I).” |
#### #### Isti priores maxime exsultaverunt, vere beati, quia remissae sunt eorum iniquitates, et tecta sunt eorum peccata, et eorum tristitia versa est in gaudium, juxta promissum dicentis: ####
| #### “Iterum autem videbo vos, et gaudebit cor vestrum, et gaudium vestrum nemo tollet a vobis (Joan. XVI).” |
#### #### Idcirco firmati sunt, ut per eos faceret Dominus quod subjunctum est: ####
| #### “Congregans sicut in utre aquas maris,” |
#### #### id est amaricantes populos, in unitate fidei, et caetera usque ad finem psalmi. |