| ### IN LEVITICUM LIBER SECUNDUS ### Levit. cap. VIII-XXVII ###  |

| #### CAPUT PRIMUM. Cur ubi Moyses fratrem suum induit, de solis feminalibus lineis, quod primum erat indumentum nulla mentio fit. |

| #### #### (CAP. VIII.) ####
| #### “Fecit Moyses ut Dominus imperaverat. Congregataque omni turba ante fores, ait: Iste est sermo quem jussit Dominus fieri. Statimque obtulit Aaron et filios ejus. Cumque lavisset eos, vestivit pontificem subucula linea accingens eum balteo et induens tunica hyacinthina, et desuper humerale imposuit.” |
#### #### Superius, ubi has vestes summo pontifici gloriam et decorem fieri fecit Dominus, mysticas per singula indumenta rationes pro posse reddidimus. Unum hic quaerendum est, cur, cum caeteris omnibus fratrem suum Moyses induerit, de solis feminalibus lineis, quod erat primum indumentum, secundum imperium Domini, nulla hic mentio fit. Non enim frustra vel casu per oblivionem obvenisse putandum est. Dicimus ergo quia feminalia quibus carnis turpitudo tegeretur in figuram continentiae, quae maxime sacerdotibus competit, fieri jussa sunt. Porro continentia haec, ut omnimoda puritate sanctificetur homo, ut ad mutationem novi hominis Jesu Christi virgineam agat pulchritudinem, haec, inquam, continentia vel puritas non est ex legis praecepto, sed ex Evangelii consilio. Recte igitur inter manus Moysi, legem scribentis et legem in persona sua figurantis, ubi fratrem induit, de isto Scriptura tacuit, ut ipso silentio fateatur de virginibus non esse legis praeceptum, sed offerri gratiae consilium. Sed et illud non praetereundum quod non prius nisi loti aqua ex praecepto Domini vestiuntur sacerdotali gloria, ut videlicet per hoc significetur quod non nisi per baptismum efficimur ####
| #### “regale sacerdotium et gens sancta (I Petr. II).” |
#### ####  |