| #### CAPUT XXXIX. Quod Deus superbientibus inimicus sit, et idcirco sic dixit: |

| #### ####
| #### “Tetendit arcum suum.” |
#### #### DALETH. ####
| #### “Tetendit arcum suum quasi inimicus, firmavit dexteram suam quasi hostis, et occidit omne quod pulchrum erat visu in tabernaculo filiae Sion. Effudit quasi indignationem suam.” |
#### #### Quia superbiae cornu in causa fuit, Deus autem superbis resistit (Jac. IV), idcirco non quasi pater virgam arripuit, sed ####
| #### “quasi inimicus arcum suum tetendit, et quasi hostis dexteram suam firmavit,” |
#### #### ut videlicet sagittam suam fortiter excussam per cor ejus trajiceret, ut gladium suum firmiter impactum, usque ad vitalia deprimeret, ut facere inimici vel hostis est. Non enim, ut saepe factum est, tradidit populum suum in manus gentium, ita ut in terra sua degentes victorum ferrent imperium, sed ####
| #### “occidit omne quod pulchrum erat visu in tabernaculo filiae Sion,” |
#### #### id est omne quod delectabat, et quo Deum putabat delectari lasciva juvencula Sion. Et ####
| #### “effudit quasi ignem indignationem suam,” |
#### #### ut sic omnia tolleret ndignatus, sicut ignis totam devorat stipulam. ####  |