| #### CAPUT XXX Quod singula officia, quae praedicta sunt, singulis sancti Spiritus donis conveniant |

| #### #### Nunc in quo singulis donorum Spiritus sancti singula conveniant officia, breviter perstringendum est. Prima duo Sabbati et sequentis diei Pentecostes officia, spiritum sapientiae et intellectus praedicant. Sapientiam namque et intellectum apostolis dedit, ut, sicut Sabbato cantavimus: Flumina de ventre ejus fluent aquae vivae (Joan. XVII), et intelligerent Scripturas, sicut ipsa die Pentecostes legimus, Domino promittente 130: ####
| #### “Paracletus autem Spiritus sanctus, quem mittet Pater in nomine meo, ille vos docebit omnia quaecunque dixero vobis (Joan. XIV).” |
#### #### Eosdem enim et sapientes, qui nossent quando deberent proferre sermonem et intelligentes ut Scripturarum mysteria non ignorarent, qui hactenus idiotae fuerant et sine litteris, coeleste magisterium reddidit. #### Secundae feriae officium ad spiritum consilii pertinet, quia de assumptione gentium Deum collaudant, quorum salus dum in secreta Dei voluntate esset, ipsi apostoli illud ignorabant consilium, donec Petro diceretur in excessu mentis: Quod Deus sanctificavit, tu ne commune dixeris (Act. X), quo loquente postmodum, cecidit Spiritus sanctus super omnes qui audiebant verbum, quod ideo, ut supradictum est, commemorat officium. #### Feriae tertiae officium apostolos et eorum successores commendat in eo quod adversus fures et latrones, qui aliunde ascendunt in ovile ovium (Joan. X), id est adversus pseudoapostolos vel haeresiarchas, confortari spiritu fortitudinis audent, dum causa exposcit, et dicunt: ####
| #### “Nam gloria vestra sumus (II Cor. I):” |
#### #### et gloriantur non insipienter, sed veritatem dicentes: quapropter hoc officium ad spiritum fortitudinis pertinet. #### Quartae feriae officium spiritum scientiae praedicat, quod maxime ex Evangelio claret, quo benedictione Domini panes multiplicati referuntur (Joan. VI), de cujus rei mystico sensu superius jam dictum est. #### Sextae feriae officium respicit ad spiritum pietatis. Opus enim pietatis est, quod Dominus puellam resuscitat, jubetque dari ad manducandum (Marc. V), imo quod per illud significatur, quia mortuam nunc Synagogam in fine resuscitans per fidem, replebit os ejus laude, ut piam eloquatur justi judicii Dei confessionem (Psal. LXX). #### Sabbati officium ad spiritum timoris pertinet, quia videlicet cum duo caeci supradicti, id est duo populi suum pariter agnoverint illuminatorem, prope erit dies judicii, quae causa timoris et tremotis erit etiam electis (I Petr. IV). #### Nec mirum hunc ordinem officiorum descendendo a spiritu sapientiae ad spiritum timoris deduci; Paschalis vero hebdomadae officia ascendendo a spiritu timoris ad spiritum sapientiae perduci, quia per haec descensus ad nos Spiritus sancti, per illa vero noster ascensus ad ipsum digestus est, quod plenius dictum est in eisdem paschalibus officiis. ####  |