| #### VERS. 17 |

| #### ####
| #### “Nonne vestimenta tua calida sunt, cum perflata fuerit terra austro?” |
#### #### Ac si dicat: Sicut ####
| #### “vestimenta tua,” |
#### #### flante austro, calefiunt, sic omnes qui Ecclesiae per adunationem fidei junguntur, de quibus et per prophetam eidem Ecclesiae dicitur: ####
| #### “Vivo ego, quia omnibus his velut ornamento vestieris (Isai. #### XLIX);” |
#### #### sic, inquam, omnes electi non a semetipsis, sed a Spiritu sancto, qui per austrum solet designari, veram scientiam habent et perfectam humilitatem. Quod quidem sic generaliter haec in sancta Ecclesia dicuntur, ut tamen per membra ejus singula specialiter teneantur. Nam quemadmodum adjuncta viventi corpori vestimenta, dum exhalantes poros contegunt, emanantem ab intimis calorem premendo calefiunt, et calefacta calorem quem acceperant retinendo ad corpus reddunt. Sic et auditores accenduntur verbo Doctorum, et docentium quoque vita proficit ex profectu auditorum. Ac si aperte dicat: Incassum tibi tribuis si quos per te profecisse contemplaris, quia nisi eos sancti Spiritus fervor attingeret, frigidi remanerent, quos per te caluisse aestimas. Sed postquam haec fortiter dixit, levi arrogantia motus, irridendo subjungit: ####  |