| #### CAPUT XXII. De eo quod dixit Deus, |

| #### ####
| #### “Fiat firmamentum.” |
#### #### Dixit quoque Deus: Fiat firmamentum in medio aquarum, et dividat aquas ab aquis. Et fecit Deus firmamentum, divisitque aquas, quae erant sub firmamento, ab eis quae erant super firmamentum. Et factum est ita. Jam confessionem et decorem indutus, jam intellectuali, ut supra dictum est, amictus lumine sicut vestimento (Psal. CIII), magnificus Dominus coelorum continens thronos, et tremenda majestate sedens super cherubim; socia terroris sui pietate intuitus est abyssos, et ut damna coeli repararet de profundis abyssi, vehementius operatus est, et sic opus suum incoepit. Extendens coelum sicut pellem, et tegens aquis superiora ejus, ponens nubem ascensum suum, et ambulans super pennas ventorum. Faciens autem angelos suos spiritus, et ministros suos ignem urentem (Psal. CIII). Haec enim omnia secundi opus esse diei, Psalmista evidenter innuit, protinus subjungens opus diei tertii: Qui fundasti terram super stabilitatem suam; non inclinabitur in saeculum saeculi (ibid.). Primum ergo, quid vel unde sit firmamentum, propter simpliciores dicendum est. Firmamentum non solidum quid, aut durum, ut vulgo putatur, sed aer est extensus, et adeo subtilitatus ut, licet videri queat, rectius tamen spiritus dici possit quam corpus, testante Ecclesiaste, cum dicit in luminaribus quae visibiliter in eo feruntur: Lustrans in circuitu pergit spiritus, et in circulos suos revertitur (Eccle. I). Hoc itaque cum solidum non sit, sed neque ita corpulentum, ut haec inferior pars aeris, aliunde tamen Scriptura illud nuncupavit firmamentum, videlicet eo quod dividat aquas ab aquis. ####  |