| #### Psalmus 42. |

| #### Psalmo quadragesimo secundo, quaelibet fidelis anima dicit: ####
| #### “Judica me, Deus, et discerne causam meam de gente non sancta,” |
#### #### etc. Superius locuti sunt martyres illi qui patiebantur ab extraneis tribulationes, referendo suum desiderium; haec vero orant generaliter omnes fideles, tam martyres quam confessores, qui commisti sunt in area cum paleis, id est qui patiuntur probra et tribulationes ab illis qui intra Ecclesiam sunt falsis Christianis, et cupiunt dissolvi et esse cum Christo (Phil. I), ut in futuro a massa infidelium, cum quibus hic in area Ecclesiae commisti sunt, discernantur, sicut grana a paleis, et hic cito eripiantur ab illis. |