| #### CAPUT VI. De lectione secunda. |

| #### #### Lectio secunda est illa libri Exodi: Factum est in vigilia matutina, et ecce respiciens Dominus super castra Aegyptiorum per columnam nubis et ignis, interfecit exercitum eorum, et subvertit rotas curruum, ferebanturque in profundum (Exod. XIV). Non dubie neque per partes, sed manifeste tota lectio haec salutaris baptismi Christi typum praefert, et notum est quia passim in Scripturis sacris lectionis hujus sacramentum a doctoribus concelebratum est. Et in supra memorata cerei benedictione sic dictum est: Haec nox est in qua primum patres nostros filios Israel eduxisti de Aegypto, quos postea Rubrum mare sicco vestigio transire fecisti. Qualiter hoc fiat, nunc in singulis per baptismum Christi, sola suis fides intuetur oculis: et ideo cantat Domino Canticum Mosi, id est tractum sequentem: Cantemus Domino, gloriose enim magnificatus est, equum et ascensorem dejecit in mare (Exod. XV). Qualiter autem hoc gestum sit in Patribus sanctis et omnibus electis, qui apud inferos hunc exspectabant transitum, quantus beatarum animarum exercitus, duce potenti anima Christi, per illud mare transierit, quod de latere ejus in aquam et sanguinem divisum exiit, quanta exsultatio de tenebris exeuntium, quanta laetitia paradisum introeuntium ####
| #### “nec oculus vidit, nec auris audivit, nec in cor hominis ascendit (Isa. LXIV; I Cor. II).” |
#### ####  |