| #### CAPUT IV. De mystica effusione olei super caput Aaron, et quid sit caput, quid barba, quid ora vestimenti, quo juxta Psalmistam unguentum descendit. |

| #### ####
| #### “Fundens, inquit, oleum super caput Aaron, unxit eum et consecravit.” |
#### #### Hujus rei mysterium commendans Spiritus sanctus in David, cum dixisset: ####
| #### “Ecce quam bonum et quam jucundum habitare fratres in unum (Psal. CXXXII).” |
#### #### continuo subjunxit: ####
| #### “Sicut unguentum in capite, quod descendit in barbam, barbam Aaron, quod descendit in oram vestimenti ejus (ibid.).” |
#### #### Non ergo longe, sed prope est in ore et corde nostro mysterium unctionis hujus. Bonitatis namque et jucunditatis fratrum habitantium in unum signum fuisse illius unguenti effusionem iste cecinit. Porro ####
| #### “habitare fratres in unum,” |
#### #### quid est, nisi omnes, unius Patris Dei Filios effectos, habere principem et salvatorem unum Christum, quomodo multa corporis membra caput habent unum, habendo, scilicet concordiam per unum diffusae in cordibus suis charitatis spiritum? Ita plane quod dicitur hoc est. Tale bonum talisque jucunditas est ####
| #### “habitare fratres in unum,” |
#### #### qualem per illud recte signari placuit, quod praesenti loco scriptum est, quia ####
| #### “fundens oleum super caput Aaron, unxit eum et consecravit.” |
#### #### Et utique quia benigna largitate fusum est, primum in barbam illius, et deinde in oram vestimenti ejus descendit. Praedicta namque bonitas atque jucunditas fratrum habitantium in unum, oleum laetitiae, id est Spiritus sanctus est. Quod videlicet unquentum optimum, totum in illo capite, quod est Christus, caput quippe corporis Ecclesiae, ipse est, totum, inquam, in illo fusum est cum omni plenitudine sua, in qua ####
| #### “corporaliter omnis plenitudo divinitatis inhabitat (Col. II),” |
#### #### non ex quo super illum in specie columbae descendit (Matth. III), sed a prima conceptione, quae ex sola constitit virtute, vel operatione Spiritus sancti (Luc. I). De illo capite primum in barbam ipsius, ac deinde in oram vestimenti ipsius descendit, quia videlicet de plenitudine ejusdem Spiritus sancti primum ab ipso perfusi sunt viri fortes Apostoli, sic illi adhaerentes et proximi, ut barba capiti, ac deinde Ecclesia, cujus fide ac virtutibus ipsa decoratur, ad medum alicujus, qui pretioso vestitu induitur juxta illud: ####
| #### “Vivo ego, dicit Dominus, quia omnibus his velut ornamento vestieris (Isa. XLIX).” |
#### #### De filiis Aaron minoris gradus sacerdotibus jam alibi dictum est. Sed et de oblationum differentiis, juxta quas nunc Moyses obtulisse narratur, supra tractatum est. Nunc illud superest dicere cui non solum oleo, sed et sanguine sacerdotalis unctio celebrata est. ####  |