| #### CAPUT 38 |

| #### ####
| #### “In mundo pressuram habebitis, sed confidite, ego vici mundum.” |
#### #### Non, inquit, in mundo sed in me pacem habebitis; nam econtrario pressuram in mundo habebitis. ####
| #### “Tradent enim vos in conciliis et in synagogis, flagellabunt vos, et ante reges et praesides ducemini propter me, et morte afficient ex vobis (Matth. X).” |
#### #### Non, inquam, pacem, sed hujusmodi lites et bella et inimicitias ####
| #### “in mundo habebitis. Sed confidite,” |
#### #### et nolite timere eos qui corpus occidunt, et post haec non habent quid faciant (Luc. XII). Nam ####
| #### “ego vici mundum,” |
#### #### quippe qui occisus ab illo, tertio die resurgam. Hac ergo confidentia nolite timere, habentes pacem in me; etenim vos quoque occisi resurgetis, et eritis socii victoriae, meae consortes regni, participes gloriae (Rom. II, II Cor. X). ####  |