| #### CAPUT 14 |

| #### #### Nihilominus et de manibus haereticorum, maximo illorum, qui consubstantialem Patris et Filii, quae in hac praecipue lectione commendata est, negant vel impugnant; de manibus, inquam, haereticorum, utputa Arianorum, exivit Jesus; quidquid enim illi consecrant, Deus exsecratur, et culcunque manus imponunt, non sancti Spiritus gratia, sed leprae immundissimae illum plaga comitatur. ####
| #### “Et abiit iterum trans Jordanem, ubi erat Joannes baptizans primum, et mansit illic.” |
#### #### Iterum, inquit, trans Jordanem abiit, nam et longe superius semel hoc de illo dictum est. ####
| #### “Post haec, inquit, venit Jesus in Judaeam terram, et ibi demorabatur cum discipulis suis, et baptizabat. Erat autem et Joannes baptizans in Enon juxta Salim (Joan. III),” |
#### #### etc. Iterum ergo exiens Jesus, ####
| #### “abiit trans Jordanem,” |
#### #### et tam primo quam secundo discessu suo adveniens illuc, hoc in suis loquitur factis, quod relictis Judaeis ad unum et verum novae Ecclesiae baptisma transiturus sit, in quo quisque baptizatur, coaeternum et consubstantialem Deo Patri Deum Filium confitetur. ####
| #### “Et multi venerunt ad eum, et dicebant: Quia Joannes quidem signum fecit nullum. Omnia autem quaecunque dixit de hoc, vera erant. Et multi crediderunt in eum.” |
#### #### Ordo verborum Joannes quidem signum fecit nullum, hic autem tanta signa faciebat, ut quaecunque Joannes de illo dixerat, verbi gratia, ####
| #### “illum oportet crescere, me autem minui (ibid.),” |
#### #### et his similia, vera ejus fuisse dicta comprobarent facta praesentia. Ita vero atque probabiliter suam credulitatem confirmabant argumento, quia videlicet plus valent testes duo quam unus in omni verbo. Erant autem in Domino nostro Jesu duo testimonia, sermo scilicet et opera (I Tim. I), potens namque erat in opere et sermone, unde paulo ante dixit: ####
| #### “Et si verbis meis non vultis credere, operibus credite.” |
#### #### In Joanne autem unum erat testimonium, videlicet sermo. Fidelis quidem, et omni dignus acceptione, verumtamen absque signorum operatione. Recte igitur magnum quidem Joannem fuisse, secundum hanc comparationem, majorem illo Dominum Jesum fatebantur apparere. Sequitur: ####  |