| #### CAPUT III. De septem ejusdem domus columnis; et quis primus auctor fuerit hujus numeri ut scriberet septem spiritus Dei. |

| #### #### Septem columnas, quas excidit Sapientia in ista domo sua, sicut dicit Scriptura: ####
| #### “Sapientia aedificavit sibi domum, excidit columnas septem (Prov. IX),” |
#### #### septem esse spiritus Dei, quis non audivit consonantibus Scripturis aliis? Nam, exempli gratia, propheta Isaias dixit: ####
| #### “Et egredietur virga de radice Jesse, et flos radice ejus ascendet, et requiescet super eum Spiritus Domini, spiritus sapientiae et intellectus, spiritus consilii et fortitudinis, spiritus scientiae et pietatis, et replebit eum spiritus timoris Domini (Isa. XI).” |
#### #### Multa sunt in Scripturis consonantia sanctum septiformem Spiritum, sub sacramento numeri septenarii, videlicet septem lampades ante thronum Dei, septem cornua agni, septem ejus oculi (Apoc. IV, V), quod non est aliud quam apud Zachariam prophetam, in uno lapide septem oculi, et in uno candelabro septem lucernae super caput unius candelabri (Zach. III, IV). Verum nos istud quaerimus, et invenire delectabile est, quis primus fuerit auctor numeri hujus, ut scriberet septem spiritus Domini, et quam ob causam iidem septem spiritus, nomine columnarum totidem debuerint significari. Non est dubium quin omnia sint divinae auctoritatis, quaecunque habentur in Scripturis canonicis; verumtamen tunc melius placet, et abundantius laetificat ipsa divina auctoritas, cum divina quaelibet Scriptura simul auctoritatem sive testimonium habet de aliqua priore Scriptura. Exempli gratia: Quod in Zacharia scriptum est, ut jam memini: ####
| #### “Quia super lapidem unum septem sunt oculi (ibid.),” |
#### #### cum sit divinae auctoritatis; Spiritus enim sanctus per os omnium, prophetarum locutus est, attamen amplius ex eo delectat, quod ante istum Isaias propheta, cujus jam meminimus, scripsit apertissime septem Spiritus Domini, ita ut singulos propriis quoque exprimeret vocabulis (Isa. XI). Hoc igitur quaerimus, utrum et iste, qui sine dubio divina scripsit auctoritate ####
| #### “Sapientia aedificavit sibi domum, excidit columnas septem (Prov. IX)” |
#### #### priorem quempiam legerit, sive audiverit similia loquentem. Verbi gratia, David sive Moysen. Quaerentes istud, cito invenimus quia praecessor hujus et omnium prophetarum, in isto sacramento numeri septenarii, Moyses fuit, cujus Scriptura profluens, non ab homine, sive a litteratura manuscripta cujuspiam hominis, sed ab ipsius ore, quasi fons Scripturarum est, nam caeterae omnes Scripturae propheticae, quasi rivi sunt ejusdem fontis. Hoc demonstrare promptum est, si tamen paucis rem tantam lingua verbis explicare potest. ####  |