| #### CAPUT XV. Heliam translatum, ante diem magnum et terribilem Domini mittendum, et in Joanne Baptista completum esse. |

| #### #### De isto plurimorum sententia doctorum est, quod circa finem saeculi, cum Enoch venturus sit, et quod mortem quam non evasit, inquiunt, sed distulit, pro communi debito persolvere habeat sub persecutione Antichristi. Porro Hieronymus virorum illustrium non minimus, aliter sentire videtur in fine Malachiae prophetae, ubi Dominus dicit: ####
| #### “Ecce mittam vobis Heliam prophetam, antequam veniat dies Domini magnus et horribilis (Mal. IV).” |
#### #### Ait enim post aliqua: Haec de Helia diximus secuti doctores, quanquam multi sint etiam nostrorum, qui credunt eum ad litteram venturum, et restituturum omnia, ac mortis debitum persoluturum. Caeterum, Dominus interrogatus ab apostolis de adventu Eliae, respondit: ####
| #### “Helias jam venit, et non cognoverunt eum, sed fecerunt in eum quaecunque voluerunt (Matth. XVII),” |
#### #### Joannem volens in Helia intelligi, unde subsecutus adjunxit: ####
| #### “Si vultis recipere, Joannes ipse est Helias qui venturus est (Matth. XI).” |
#### #### Cum haec dicit, profecto doctoribus aliis, qui non secundum litteram, sed secundum spiritum de adventu Heliae sentiunt, sese consentire innuit, dicendo: Quanquam multi sint etiam nostrorum qui credunt eum ad litteram venturum ac mortis debitum persoluturum. Satis tamen indicat, quod velit eum jam esse a mortis necessitate solutum, quod si ita est, revera magnum et magnificum est, multum laudabile inter viros gloriosos, quod in eo magnificentia sua Dominus operatus est. Nam si mortem adhuc exspectat, aestimare licet quod minus beatitudinis assecutus sit, quam sancti alii, qui deposita omni corruptione mortalitatis, grandi utique debito, et gravi sunt foenere liberati. Nam exspectatio mortis sine dubio habet poenam; atque idcirco beatiores dicere licet eos omnes, quibus et de morte timor nullus, et de gloria resurrectionis certa spes est. Magnificentius ergo cum illo actum est, et cum beato Enoch, si mortem non distulerunt, sed evaserunt, si viventes translati sunt, et nullum habent de longa mortis sollicitudine vel exspectatione tormentum. ####  |