| #### CAPUT 27 |

| #### ####
| #### “Introivit ergo iterum in praetorium Pilatus, et vocavit Jesum, et dixit ei: Tu es rex Judaeorum?” |
#### #### Ecce Pilatus, dum nescit, repente conscium se indicat Judaici fuisse livoris. Nondum quippe conclamaverant Judaei quod Jesus regem se dixisset esse Judaeorum, et jam interrogans dicit: ####
| #### “Tu es rex Judaeorum?” |
#### #### Ergo dum dixit, quam accusationem affertis adversus hominem hunc, non causam illius nesciebat, sed se scire dissimulabat. Proinde continuo: ####
| #### “Respondit ei Jesus: A temetipso hoc dicis, an alii tibi dixerunt de me?” |
#### #### Si statim sic respondisset: Rex ego sum, antequam regnum suum a regno hominum distinxisset, occasionem calumniae Pilato porrexisset, velut qui adversus Dominum illius Caesarem agere tentavisset. Melius itaque sic respondens: ####
| #### “A temetipso hoc dicis an alii tibi dixerunt de me,” |
#### #### et justae calumniae locum sustulit, et regem se esse testatus est, quia non negavit. Idem enim est ac si diceret: Adeo verum est regem me esse Judaeorum, ut si hoc a temetipso magis quam alterius indicio dixisti, constet profecto quia quasi propheta divinasti. Quid igitur? ####
| #### “A temetipso hoc dicis,” |
#### #### an revera, quod dissimulas, alii causam meam indicaverant, quando cohortem et tribunum tenendum me misisti. ####  |