| #### CAPUT XLIII. De inscriptione tabularum secundarum. |

| #### ####
| #### “Dixitque Dominus ad Moysen: Scribe tibi verba haec, quibus et tecum et cum Israel pepigi foedus.” |
#### #### Fractis tabulis prioribus aliae ad instar priorum praecisae sunt, et in eis eadem verba describuntur, quia fractis propter incredulitatem carnalibus Judaeis, alterius populi tabulae cordis carnales electae sunt de cunctis gentibus, et eis eadem praecepta traduntur. Notandum quippe quia sic dixit et sic distinxit Deus, ####
| #### “quibus et tecum et cum Israel pepigi foedus.” |
#### ####
| #### “Et tecum, inquit, et cum Israel,” |
#### #### id est cum isto populo et cum illo qui post venturus est. Nam carnales quidem caeremonias mutat, imo et abjicit spiritualis rex, nec de illis curat justitia, quae ex fide Jesu Christi est, sed decem verba legis immutari non licet, et observari tam a novis quam a veteribus postulat sancta, justa et bona foederis lex. Unde alias opera Dei, alias digito Dei scripta esse memorantur, et hoc dicto aeterna vel immutabilia fore signantur. De jejunio Moysi bis quadragenario, jam superius dictum est. ####  |