| #### CAPUT XV. Regnum Medorum et Persarum quartum caput draconis fuisse. |

| #### #### Tertio draconis capite superato, quartum sese protinus erexit, dum eliso regno Babylonico regnoque Persarum et Medorum sublevato, protinus idem diabolus coepit uti contra propositum Dei, contra verbum promissionis, exterminari cupiens populum cujus de carne impleri oportebat quod Deus patribus promisit, quod promissum juramento firmavit. In isto capite facies erat ursi, et tres dentium ordines in ore ejus, per quae intelliguntur tria regna unius imperii, regnum Babyloniorum, regnum Medorum et regnum Persarum, quae in unum redacta sunt regnum sive imperium. Et quidem reges illius imperii proposito suo non inclementes fuere populo Dei, sed per eos qui sub regibus fuere principes, maximeque per Aman, sicut historia libri Esther memorat, hoc agere voluit diabolus, ut populus ille omnino exterminaretur. Hoc in antedicta visione Danielis in eo praesignatum est, quod cum dixisset, ####
| #### “et ecce bestia alia similis urso in parte stetit, et tres ordines erant in ore ejus, et in dentibus ejus,” |
#### #### protinus subjunxit: ####
| #### “Et dicebant ei, Surge, comedo carnes plurimas (Dan. VII). ” |
#### ####  |