| ### LIBER SEXTUS ###  |

| #### CAPUT PRIMUM. Quod reges et regna, antiqui draconis capita dicantur. |

| #### #### De regibus et regnis, quae capita draconis antiqui meruerunt dici, propter magnitudinem iniquitatis (omnes enim iniqui dicuntur, et sunt membra diaboli quia diaboli spiritu pleni) oderunt Verbum Dei. Illa autem regna, sive illorum reges regnorum, sic praeeminebant hominibus iniquis, quomodo in corpore caput praeeminet membris, et sic subservierunt illis adversus Deum omnes iniqui, quomodo membra subserviunt capiti. Vae ergo illis, quia quantum praeeminuerunt in potentia, tantum praegraventur in sententia, quantum in gloria, tantum in poena, ita ut de singulis eorum justitia Dei dicat: ####
| #### “Quantum glorificavit se et in deliciis fuit, tantum date ei tormentum et luctum (Apoc. XVIII).” |
#### #### Item et illud quod ad primum scilicet ad Pharaonem regem Aegypti dictum est ad unumquodque illorum capitum dictum esse, vel dici potuisse subintellige: ####
| #### “Idcirco posui te, ut ostendam in te fortitudinem meam, et narretur nomen meum in omni terra (Exod. IX).” |
#### #### Nunc jam de praeliis Verbi Dei, et tertii capitis sermonem ingrediamur. ####  |