| #### CAPUT XXXIII. De tribus solemnitatibus anni, quis sit mensis azymorum, quis primitivorum, quis congregatarum frugum. |

| #### #### (CAP. XXIII.) ####
| #### “Locutus est Dominus ad Moysen, dicens: Loquere filiis Israel, et dices ad eos: Hae sunt feriae Domini sanctae, quas celebrare debetis temporibus suis. Mense primo, quarta decima die mensis ad vesperum phase Domini est, et quinta decima die mensis hujus solemnitas azymorum Domini est,” |
#### #### etc. Trium solemnitatum continuata ratio planius hic ordinata est, de quibus in Exodo Dominus: ####
| #### “Tribus, inquit, vicibus per singulos annos mihi festa celebrabitis, solemnitatem Azymorum, solemnitatem mensis Primitivorum, solemnitatem quoque in exitu anni, quando congregaveris omnes fruges tuas de agro (Exod. XXIII).” |
#### #### De solemnitate Azymorum nunc dicit: ####
| #### “Quarta decima die mensis primi ad vesperum phase Domini est,” |
#### #### sive pascha, id est, transitus. De solemnitate mensis Primitivorum. ####
| #### “Cum, inquit, ingressi fueritis terram, quam ego dabo vobis, et messueritis segetem, feretis manipulos spicarum, primitias messis vestrae ad sacerdotem, qui elevabit fasciculum coram Domino, ut acceptabilis sit vobis altero die Sabbati, et sanctificabit illum.” |
#### #### Ac deinceps: ####
| #### “Numerabitis ergo ab altero die Sabbati, in quo obtulistis manipulum primitiarum, septem hebdomadas plenas, usque ad alteram diem expletionis hebdomadae septimae, id est quinquaginta dies, et sic offeretis sacrificium novum Domino,” |
#### #### etc. Haec solemnitas mensis primitivorum, qui mensis apud Hebraeos Theseri, apud Romanos autem Junius dicitur: haec, inquam, solemnitas, Primitivorum dicitur, et festivitas Hebdomadarum. Vocatur etiam Graece Pentecostes, id est quinquagesimus dies. De solemnitate congregatarum frugum. ####
| #### “Mense, inquit, septimo, prima die mensis erit vobis Sabbatum memoriale clangentibus tubis, et vocabitur sanctum. Omne opus servile non facietis in eo, et holocaustum offeretis Domino,” |
#### #### etc. ####  |