| #### CAPUT 35 |

| #### ####
| #### “Dicit eis Jesus: Afferte de piscibus quos prendidistis nunc.” |
#### #### Bene afferte, inquit, de piscibus quos prendidistis nunc. ####
| #### “Advocabit enim coelum de sursum, et terram discernere populum suum, congregare illi sanctos ejus, qui ordinant testamentum ejus super sacrificia (Psal. XLIX).” |
#### #### Quinam sunt hi quibus hoc juxta Psalmistam praecipitur, nisi apostoli vel praedicatores sancti, quorum unusquisque aeterno judici praesentabit, quantoscunque de labore suo bonos pisces acquisivit? ####
| #### “Ascendit Simon Petrus, et traxit rete in terram, plenum magnis piscibus, centum quinquaginta tribus.” |
#### #### Cum supra dictum sit de septem discipulis: ####
| #### “Miserunt ergo, et jam non valuerunt trahere illud prae multitudine piscium,” |
#### #### quomodo nunc dicitur: ####
| #### “Ascendit Simon Petrus, et traxit rete in terram, ” |
#### #### cum multo magis non valeret solus, nisi quia per Petrum, cui prae caeteris specialiter dictum est: ####
| #### “Et tibi dabo claves regni coelorum (Matth. XVI),” |
#### #### universitas eorum designatur, quorum est jus vel officium tractare hoc rete piscium, quod est Dei Verbum. Itaque una fides, quam universi piscatores hominum praedicant, recte per unum figuratur Petrum, cui praecipuum datum est jus super omnes pisces pertinentes ad regnum coelorum ad sanctae Trinitatis convivium. Ipsi vero pisces omnes magni, et numerati sunt, quia videlicet omnes electi, quamvis impares meritis, omnes tamen magni sunt, et certus eorum numerus apud Deum, quippe qui ab origine mundi secundum propositum vocati sunt sancti. Quomodo enim certus apud ipsum non esset numerus eorum, quos praescivit, quos praedestinavit, quos vocavit, quos justificavit, quos magnificavit? Porro ipse piscium numerus talis divinitus provisus est, qui non uno in limite contentus, sed tribus continuis limitibus, scilicet centenis, deceno, et singulari dispositus sit. Quae videlicet dispositio arithmeticis nota est. Cur hoc, nisi quia homines, quos isti pisces significant, non omnes in eodem ordine vel proposito, sed diversis ordinibus, licet in eadem fide, distincti sunt? Alii namque conjugati, alii vidui, vel continentes sunt, alii vitam virgineam ducunt. Et in laxiori quidem ordine vel proposito plures, sed minus valentes in arctiori pauciores, sed pretiosiores sunt. Nam et juxta parabolam seminantis centesimus fructus pauciorum, id est virginum est, tricenarius plurium, id est conjugatorum, sexagesimus mediorum, id est, continentium sive viduarum. Igitur, si quod melius, ut jam dictum est, arithmetici noverunt unitas, quae in centeno, et quinarius qui in deceno, ternarius quoque qui in singulari constitutus est, simul in centeno collati fuissent, esset quidem major numerus piscium, quia nongenti fierent, sed nunc magis mysterium est, quia in centum piscibus laxius viventes, in tribus sublimius contemplantes, in quinquaginta mediocriter agentes fideles recte intelliguntur. Est enim sancta Ecclesia similis arcae quam Noe fabricavit, quia inferius latior, superius fuit angustior. Quippe quae inferius trecentis cubitis in longitudinem, et quinquaginta in latitudinem ampliata superius in cubito consummata est (Gen. VI). Sunt multa quae in hoc numero centum quinquaginta trium piscium jam a doctoribus utiliter disserta sunt, quae diligens lector prompte suis in locis reperire potest. Sequitur: ####  |