| #### CAPUT XIX. Ut mulier caeca, per visum monita, de vino, quo post missam digitos laverat, oculos intinxerit, et illuminata sit. |

| #### #### Post hunc quaedam mulier, quae multo tempore caeca fuerat, visum pene eumdem vidit. Dictum namque illi est quod si ex vino quo idem sanctus Dei post Dominici corporis et sanguinis communionem digitos de more lavisset, sibimet oculos intingeret, amissum protinus lumen reciperet. Credidit illa, dansque operam ut ostensum posset remedium consequi, protinus ut oculos vino intinxit, lumen optatum recepit. ####  |