| #### CAPUT 15 |

| #### ####
| #### “Per stadia, inquit, mille sexcenta, longe extra calcatus est.” |
#### #### Nimirum hoc plus quam Sabbati iter est. Denique secundum legem, non plus quam mille passus in Sabbato extra progredi licet. Porro ####
| #### “stadia mille sexcenta,” |
#### #### ducenta sunt passuum millia. Longe ergo plus est quam Sabbati iter. Dominus autem apud quem tota lex spiritualis est, statum vel saeculum illud quod praesenti vitae succedit, Sabbati nomine vult intelligi, dum tam populi illius praedictam tribulationem et iram, quam illam, quae per omnes sub Antichristo futura est, praenuntians: ####
| #### “Orate autem, inquit, ne fiat fuga vestra hieme, vel Sabbato (Matth. XXIV).” |
#### #### Et est sensus: Orate, ne finis omnium mors vos comprehendat in infidelitatis hieme, vel ne tunc primum converti, et per poenitentiam velitis effugere iram Dei, quando non licet operari. O igitur miseri, nunquam misericordiam consecuturi, quorum tam longe extra civitatem calcatus est lacus, ut jam in illam non possint reverti, quia Sabbatum est illic, quo non licet plus quam mille passus proficisci, id est, non nisi de minoribus peccatis veniam consequi. Qui porro sunt equi, quorum usque ad frenos sanguis exivit, nisi spiritus maligni, qui nunc quidem, quasi infrenes equi per aerem feruntur indomiti, ultimo judicio tandem aliquando frenandi? Nimirum usque ad frenos equorum ejusmodi sanguis illorum exivit, quia socii et compares erunt daemonum in suppliciis aeternis. Scripta namque jam est sententia, qua dicetur: ####
| #### “Ite, maledicti in ignem aeternum, qui paratus est diabolo et angelis ejus (Matth. XXV).” |
#### ####  |