| #### VERS. 8. |

| #### ####
| #### “Sed ut video,” |
#### #### id est sicut nunc in vobis experior, ####
| #### “spiritus est in hominibus,” |
#### #### subaudi effector sapientiae absque ####
| #### “annorum multitudine, et inspiratio Omnipotentis,” |
#### #### subaudi non quantitas aetatis, ####
| #### “dat intelligentiam.” |
#### #### Haec recte diceret si eamdem intelligentiam sibi prae caeteris non arrogaret. Sed cum quatuor sint species arrogantiae, videlicet cum aut a semetipso quis bonum se habere aestimat, aut si sibi desuper datum credit pro suis putat se accepisse meritis, aut jactat se habere quod non habet, aut despectis caeteris singulariter videri appetit habere quod habet; cum, inquam, quatuor sint arrogantiae species, hic, quamvis dari a Domino sapientiam confitetur, in hac tamen specie labitur, ut sapientiorem se caeteris gaudeat, et quasi de singulari bono sese inaniter extollat. Quod verbis sequentibus indicat dicens ####  |