| #### CAPUT 26 |

| #### #### CHRIST. Hoc ego cordi meo expostulare non valeo, sensus meus abhorrescit; nimietati huic ratio non consentit. Sed quid mihi diutius agere tecum de ejusmodi? Nam quod intrat in os non coinquinat hominem, ait Dominus meus, sed quod inde procedit, hoc coinquinat hominem. Nam quod intrat in os, in ventrem vadit; quae autem procedunt de ore, de corde exeunt; et ea coinquinat hominem. De corde enim exeunt cogitationes malae, homicidia, adulteria, fornicationes, furta, falsa testimonia, blasphemiae. Haec sunt quae coinquinant hominem (Matth. XV). Proinde patres mei rectissime dixerunt et scripserunt mihi: Visum est enim Spiritui sancto et nobis nihil ultra imponere vobis oneris quam haec necessaria, ut abstineatis vos ab immolatis simulacrorum, et sanguine et suffocato, et fornicatione, et ea quae vobis fieri non vultis, aliis ne feceritis, a quibus vos custodientes, bene agetis (Act. XV). #### JUD. Qui sunt illi patres tui? ####  |