| #### CAPUT 30 |

| #### ####
| #### “Dicit ergo eis Jesus: Pueri, nunquid pulmentarium habetis?” |
#### #### Ergo, inquit, quia nondum cognoverunt ipsum esse, qui de mari vocaverat eos, ut faceret piscatores hominum, benigne ad ignorantes descendit, et locutus est primo captoribus piscium, quomodo loqueretur quilibet emptor piscium (Matth. IV). Et bene secundum intentionem ejus, quod facturus erat, miraculi, pulmentarium quaesivit. ####
| #### “Meus enim est cibus, inquit, ut faciam voluntatem Patris mei (Joan. IV),” |
#### #### quae videlicet voluntas non est alia quam homines de falsis et amaris fluctibus saeculi extrahere ad portum salutis. ####
| #### “Responderunt ei: Non.” |
#### #### Pueri Domini tunc pulmentarium non habent, et juxta Psalmistam: ####
| #### “Famem patiuntur ut canes (Psal. LVIII),” |
#### #### quando retia praedicationis mittentes neminem vel paucos capiunt, et tunc murmurant quia saturati non sunt. ####  |