| #### Psalmus 22. |

| #### Super his continuo perfecta Ecclesia psalmo XXII gratulatur, et dicit: ####
| #### “Dominus regit me, et nihil mihi deerit, in loco pascuae ibi me collocavit.” |
#### #### Nam quasi quaereres, cujus in loco pascuae, continuo subjunxit: ####
| #### “Super aquam refectionis educavit me, animam meam convertit.” |
#### #### Et subinde: ####
| #### “Parasti in conspectu meo mensam adversus eos qui tribulant me.” |
#### #### Quaenam est aqua refectionis, nisi baptismus salutaris? Super hanc aquam baptismatis, quod est fundamentum bonorum operum, ####
| #### “me, inquit Ecclesia, Dominus educavit,” |
#### #### videlicet lacte praedicationis, et deinde, sic enim recto ordine legendum est, deinde, inquam, ####
| #### “in loco pascuae me collocavit,” |
#### #### id est, fecit studere in Scripturis. Ibi ####
| #### “me regit,” |
#### #### scilicet ne prave intelligam, ####
| #### “et nihil mihi deerit,” |
#### #### quod intellectui necessarium sit. Quae autem mensa, quam ####
| #### “parasti, inquit, in conspectu meo adversus eos qui tribulant me,” |
#### #### nisi corpus tuum et sanguis tuus, cujus sacramentum sub aliis speciebus proposuisti intellectui meo, ne inimici praevalerent in me? Et quia duplex post haec datum est Spiritus sancti, donum. ####
| #### “Impinguasti, ait, in oleo caput meum, et calix meus inebrians, quam praeclarus est!” |
#### #### Nam primo dato Spiritus sancti dono, quasi oleo suaviter delibuti sunt apostoli insufflante illo, ac dicente: ####
| #### “Accipite Spiritum sanctum, quorum remiseritis peccata, remittuntur eis (Joan. XX);” |
#### #### secundo autem quasi fecundo calice inebriati, fortes facti sunt atque diserti, ita ut diceretur: ####
| #### “Musto pleni sunt isti (Act. II).” |
####  |