| #### CAPUT XXXVIII. Maria idem canticum cum mulieribus post viros cantans, cujus rei nobis mysticum exemplum dederit. |

| #### ####
| #### “Sumpsit ergo Maria prophetissa soror Aaron tympanum in manu sua, egressaeque sunt omnes mulieres post eam cum tympanis et choris, quibus praecinebat, dicens: Cantemus Domino,” |
#### #### etc. Pulcher narrationis ordo. Prius Moyses cum viris, deinde Maria cum mulieribus unum idemque canticum canit. Nos hunc ordinem spiritualiter intelligentes, saltem ut mulieres cum mulieribus, quoniam infirmae animae sumus, eadem fide cantemus; nam apostolos et apostolicos homines, quicunque armati de Aegypto ascenderunt, et ad praeliandum fortes sunt, viros esse fatemur, et eorum comparatione, cum quasi mulieres simus, nequaquam eorum chore consistere, vel eodem tono personare valemus. Notandum quia Mariam hic prophetissam Scriptura nuncupavit, quia videlicet sicut praedictum, partimque expositum est, futurorum prophetiam verba continent hujus cantici, cum sonare videantur tantum de praesentibus et praeteritis. Et pulchre sumpsisse dicitur tympanum, quod modulationis instrumentum, corium est in ligno extentum, significatque carnis mortificationem sine qua nulla potest anima probam se exhibere cantatricem. ####
| #### “Egressae sunt, inquit, omnes mulieres post eam.” |
#### #### Mulier a mollitie dicta est. Sed oportet ab ipsa mollitie sua fidelem animam parumper egredi, quatenus viros imitari et digne Deo canere possit. ####  |