| #### CAPUT VII. Quid sit quod a Jeremia dictum est: ####
| #### “Vox in Rama audita est,” |
#### #### etc. |

| #### ####
| #### “Rachel plorans filios suos.” |
#### #### Primos assultus serpentis illos idcirco dixerim, quia videlicet a promissione beati seminis facta ad Abraham, qui persecutionem pateretur, cujus sanguis propter justitiam quaereretur, primus iste fuit. Unde animadvertere licet sanctum et vere divinum evangelistam in morte parvulorum innocentium satis congrue, multumque sapienter ita dixisse. Tunc adimpletum est quod dictum est per prophetam dicentem: ####
| #### “Vox in Rama audita est ploratus et ululatus multus, Rachel plorans filios suos, et noluit consolari, quia non sunt (Matth. II; Jer. XXX; Thren. I).” |
#### #### Quid enim, nonne ejusmodi potentes testimonium [potens est testimonium quod], omnem filium, qui pro causa occiditur illius beati seminis, quod est Christus, vult haberi tanquam Joseph? et omnem matrem, quaecunque pro tali causa occisum plorat filium (sive una sit mulier carnalis mater, sive sit Ecclesia spiritualis mater, piis matribus in morte ipsorum condolens, ut saepe factum est) vult haberi tanquam Rachel? Et recte ac rationabiliter uniuscujusque illorum innocentium parvulorum mater, in tali causa vocatur Rachel, similiterque tota Ecclesia martyrum Christi mater, quia videlicet illius, cujus primi animam ferrum pertransivit, dicta est Rachel. Hoc Spiritui sancto placet, in quo et propheta cecinit, et evangelista intellexit, quia sicut tunc pater Jacob noluit consolari, et sicut mater Rachel, si adhuc viveret, nollet consolari, eo quod non esset Joseph, et tamen erat, et non solum vivebat, verum etiam potens erat, et prospere agebat Joseph (Gen. XXXVII). Ita Ecclesia sive quaecunque mater fidelis, plorat quidem pietatis affectu filium occisum, tanquam non sit, sed ille est, et non solum est, verum etiam melius est, et verius vivit, idcirco quia talem ob causam evenit ei, quod in hoc saeculo non est. Proinde Rachel ploranti filios suos, et nolenti consolari super eis quia non sunt, continuo haec dicit Dominus: ####
| #### “Quiescat vox tua a ploratu, et oculi tui a lacrymis, quia est merces operi tuo, ait Dominus. Et revertentur a terra inimici tui, et est spes novissimis tuis, et revertentur filii tui ad terminos suos (Jer. XXXI).” |
#### #### Firmiter hoc tenet Catholica fides, quia filii revertentur ad terminos suos, quia pii martyres, sive illi innocentes qui plorabantur, eo quod non essent, et nullam carnis memoriam saeculo reliquissent, resurgent et apparebunt in regno Christi, regno suo secundum similitudinem illius Joseph, qui cum putaretur a fera devoratus, vixit, et vivens atque potens inventus est. ####  |