| ### IN EXODUM LIBER QUARTUS ### Exod. cap. XXIV-XXXV ###  |

| #### CAPUT PRIMUM. De tabernaculo Moysi, quod coeleste tabernaculum exemplar ejus fuerit. |

| #### #### Tabernaculum verum, ####
| #### “quod fixit Deus, et non homo (Hebr. VIII)” |
#### #### tabernaculi quod fixit Moyses exemplar fuisse, auctor est idem Deus, et non homo. Ait enim: ####
| #### “Inspice, et fac secundum exemplar, quod tibi in monte monstratum est (Exod. XXV).” |
#### #### Cujus dicti memor Apostolus: ####
| #### “Non enim manufacta, inquit, sancta Jesus intravit exemplaria verorum, sed in ipsum coelum (Hebr. IX).” |
#### #### Haec tanta auctoritas architecti Dei illius tabernaculi manufacti structuram toti mundo spectabilem fecit. Ubi? In hac sancta et veridica Scriptura, quae retinuit, et oblivioni sustulit aedificationis illius mensuras universas, numerosque et pondera. Divertunt hoc omnes, qui in hoc mundo peregrinantur regni coelorum milites, qui pertranseunt, et manentem hic civitatem non habentes, futuram inquirunt (Hebr. XIII) atque coelestium, quae jam ex parte cognoscunt, hic exemplaria contemplantur, ut proficiant ad cognoscendum. Qui et mirantes, dicunt: ####
| #### “Quam dilecta tabernacula tua, Domine virtutum (Psal. LXXXIII).” |
#### #### Et nos igitur quos ad hunc locum, recta propositi nostri via perduxit, paulisper immoremur hic, quatenus ex pulchritudine tabernaculi allecta, concupiscat et deficiat anima nostra in atria Domini, corde et carne exsultantibus in Deum vivum, ubi passer domum et turtur invenit sibi nidum (ibid.). Aspiciat Deus et passerem secundum cor, in illam coelestem domum tendentem, et turturem secundum carnem praesenti tabernaculo laborantem, et quia tam sancta quam alta sunt quae molimur, auxilium gratiae ejus, et ad bene cogitandum praeveniat passerem, et ad bene agendum subsequatur turturem. ####  |