| #### CAPUT 25 |

| #### ####
| #### “Si circumcisionem homo accipit in Sabbato, ut non solvatur lex Moysi, mihi indignamini, quia totum hominem sanum feci in Sabbato?” |
#### #### Totum, inquam, hominem sanum feci in Sabbato, circumcisio vera, quanquam bonum opus est, et ideo non est violatio Sabbati, non tamen totum hominem sanum facit. Nam, et si interiorem sanat hominem in his duntaxat, qui causam tenent, cujus circumcisio signum est, scilicet Abrahae fidem, non tamen exteriorem sanat, sed potius laedit et dolore afficit hominem. Ego autem dum hoc opus facio in Sabbato, propter quod mihi indignamini, verbi gratia, dum dico huic: ####
| #### “Tolle grabatum tuum et ambula (Joan. V),” |
#### #### alii vero: ####
| #### “Extende manum tuam (Matth. IX),” |
#### #### alii vero: Caeco nato lutum super oculos pono (Joan. IX), ####
| #### “totum hominem sanum facio,” |
#### #### quia videlicet dum extrinsecus redintegro, intrinsecus ad fidem informo videntibus cunctis, quod non humano vel communi medicorum opificio, sed divina virtute rem perficio. ####
| #### “Nolite judicare secundum faciem, sed justum judicium judicate.” |
#### #### Et quidem vir despectus, et novissimus virorum ego consideratus sum, et aspectus meus in me non est (Isa. LXIII). Moyses vero vir magnus, et spectandae memoriae, vir antiquus, et primus populi Dei dux, cujus facies ex collocutione Dei splendida facta est (Exod. XXXIV). Sed enim praecepit lex quam dedit idem Moyses, non considerandum personam pauperis, nec honorandum esse vultum potentis; sed ####
| #### “juste, inquit, judica proximo tuo (Levit. XIX).” |
#### ####  |