| #### CAPUT 24 |

| #### ####
| #### “Et post dies octo iterum erant discipuli ejus intus et Thomas cum eis.” |
#### #### Post dies octo intus erant discipuli, intus, sed non in eisdem foribus intus erant, sed non Jerosolymis. Non enim arbitrandum est quod toties in Galilaeam ire jussit, per octo dies distulerint. Ubi ergo erant intus, nisi in monte Galilaeae quo abierunt, sicut refert Matthaeus (cap. XXVIII), sicut constituit illis Jesus. Unde et jamdudum a magnis doctoribus dictum est: ####
| #### “Post resurrectionem Jesus in Galilaea ante conspicitur et adoratur,” |
#### #### licet quidam dubitent. Tunc manifestius ostenditur Thomae et latus lancea vulneratum, et manus fixas clavis demonstrat. Quomodo vero intus, si in monte erant? Videlicet quia civitas ejus Nazareth in monte Galilaeae sita erat, sicut habemus in Luca: ####
| #### “Et venit, inquit Nazareth ubi nutritus fuerat. Et cum dixissent ei, quanta audivimus a te facta in Capharnaum, fac et hic in patria tua. Postmodum repleti ira, duxerunt, inquit, illum ad supercilium montis, super quem civitas illorum erat posita, ut eum praecipitarent (Luc. IV).” |
#### #### Ergo et in montem abierant, et intus erant; quia in Nazareth civitate Galilaeae fortassis in domum Mariae matris ejus convenerant. Porro mystice post dies octo Thomas erat cum eis, quia post hanc plenitudinem temporis cum gentibus et reliquiae credent Israelitici populi (Rom. XI). ####  |