| #### CAPUT V. De murmuratione filiorum Israel pro carnibus, et de specie mannae. |

| #### #### (CAP. XVI.) ####
| #### “Profectique sunt de Elim, et venit omnis multidudo filiorum Israel in desertum Sin, quod est inter Elim et Sinai, quinto decimo die mensis secundi, postquam egressi sunt de terra Aegypti. Et murmuravit omnis congregatio filiorum Israel contra Moysen et contra Aaron in solitudine,” |
#### #### etc. Desertum Sin idem dicit Scriptura esse quod est Cades: interpretatur autem Sin tentatio, Sinai tentatio mea. Quod nomen rei satis congruit, videlicet quia murmurantes dixerunt filii Israel: ####
| #### “Utinam mortui essemus per manum Domini in Aegypto, quando sedebamus super ollas carnium, et comedebamus carnes in saturitate,” |
#### #### etc. Nam hujusmodi murmurationem tentationem esse Psalmista manifeste testatur, dicens: ####
| #### “Et tentaverunt Deum in cordibus suis, ut peterent escas animabus suis. Et male locuti sunt de Deo, et dixerunt: Nunquid poterit Deus parare mensam in deserto?” |
#### #### (Psal. LXXVII.) Tentatio hujusmodi peccatum illorum fuit. Non enim quia petierunt escas, sed quia dixerunt: ####
| #### “Nunquid poterit Deus mensam parare in deserto, quoniam percussit petram, et fluxerunt aquae et torrentes inundaverunt. Nunquid et panem poterit dare, aut parare mensam populo suo?” |
#### #### (ibid.): idcirco in peccatum reputatum est illis. ####
| #### “Ideo enim, inquit Psalmista, audivit Dominus et distulit, et ignis accensus est in Jacob, et ira ascendit in Israel (Ibid.).” |
#### #### Sicut jam dictum est, non quia petierunt escas, quibus necessario caro mortalis alitur, sed quia, cum peterent, ####
| #### “non crediderunt In Deum, nec speraverunt in salutare ejus (Psal.. LXXVII).” |
#### #### Plana est historia quomodo pluerit illis manna admanducandum, et sicut pulverem carnes (ibid.), scilicet gregem coturnicum. Erat autem manna, sicut alio loco scriptum est, ####
| #### “quasi semen coriandri (Exod. XVI),” |
#### #### videlicet herbae, quae Graece corion dicitur, ####
| #### “coloris bdellii (Num. XI),” |
#### #### scilicet aromaticae arboris, de cujus natura Plinius plenissime scribit: pro coturnice autem plerique ortigometram legunt, alii autem pro ortigometra coturnices interpretati sunt cum sit aliud genus avium, quamvis conturnicibus non usquequaque dissimile. Alii autem ortigometras duces coturnicum esse affirmant ob Ortigia, in qua abundant, insula nominatas. Jam nobis intro tendentibus ad mysterium quod de hoc capitulo sumptum toto orbe celebratur juxta quod veraciter dicitur in Psalmo: ####
| #### “Panem angelorum manducavit homo (Psal. LXXVII).” |
#### #### Primo, inquam, nobis notandum est quanti reatus sit murmurationis malum, dicente Moyse ad populum: ####
| #### “Nos enim quid sumus? Nec contra nos est murmur vestrum, sed contra Deum.” |
#### #### Non tamen prima vice, ubi pro aqua murmuraverunt, neque secunda, ubi nunc pro carnibus murmurant, poena correpti sunt, patientia Dei usque ad tertiam vicem supportante. Tertio namque murmurantes, apud sepulcra concupiscentiae, non jam solis verbis correpti, sed poena mortis multati sunt. ####
| #### “Adhuc enim, inquit, Scriptura, carnes erant in dentibus eorum, nec defecerat hujusmodi cibus, et ecce furor Domini concitatus in populum percussit eum plaga magna nimis (Num. XI).” |
#### #### Unde hactenus in sancta Ecclesia justa est patientia, ut quisque pro quolibet vitio, usque ad tertiam vicem verbis corripiatur, et tunc demum, si non emendaverit, puniatur. ####  |