| #### CAPUT V. Cur cum utrumque in manu viri sit et funiculus et calamus, de funiculo coram propheta agatur nihil; et quod per calamum sex cubitorum et palmi septiformis gratia Spiritus sancti intelligatur, et quid sit murus forinsecus per circuitum domus. |

| #### ####
| #### “Et ecce murus forinsecus in circuitu domus undique, et in manu viri calamus mensurae sex cubitorum et palmi, et mensus est latitudinem aedificii calamo uno, altitudinem quoque calamo uno.” |
#### #### Notandum imprimis quod cum utrumque, scilicet calamus et funiculus lineus, et calamus mensurae in manu viri sit, de funiculo tacetur, nihilque cum illo demonstratur, et totum in oculis prophetae, cum calamo mensurae agitur. Cur hoc? Videlicet quia non ad hoc propheta vel quisquam alius adducitur, ut discat qualiter mundi fabricam fecerit Deus, quod per architectonicum funiculum intelligitur, sed ad hoc tantum ut videat quid inde Scriptura loquatur, quae per calamum exprimitur, et credat, quia secundum testimonium ejus, per Verbum suum coelum et terram, et omnia quae in eis sunt, fecit unus et solus Deus, per Verbum, inquam, suum, quod et caro factum est, cujus, inquit, evangelista, gloriam vidimus (Joan. I). Quis autem est calamus iste in manu viri, nisi ille de quo Pater in David: ####
| #### “Lingua mea, inquit, calamus scribae, velociter scribentis?” |
#### #### (Psal. XLIV.) Quis, inquam, est calamus istae mensurae sex cubitorum et palmi, nisi gratia septiformis Spiritus sancti? Etenim calami hujus cubitus unus timor, cubitus unus pietas, cubitus unus fortitudo, cubitus unus consilium, cubitus unus intellectus, psalmus autem sapientia est. Siquidem caetera temporaliter operantium quaedam arma vel instrumenta sunt, sapientia vero quiescentium merces, quae in illa vita permanens feliciter palmum adimplet. Igitur ####
| #### “murus forinsecus in circuitu domus undique et in manu viri calamus mensurae,” |
#### #### quia videlicet, antequam vir iste calami, id est Spiritus sancti, mensuras prophetis suis manu sua distribueret, latebat omnes homines quid in secreta atque ineffabili domo apud Deum esset, sed et nunc ultra nihil scire possumus, nisi quod per mentem et os illorum, calamo suo, id est Spiritu sancto disserere dignatus est. ####
| #### “Et mensus est, inquit, latitudinem aedificii calamo uno, altitudinem quoque calamo uno,” |
#### #### latitudo aedificii Scripturae est litteralis, altitudo autem sensus ejusdem est spiritualis. Utrumque mensus est calamo uno, quia nimirum utrumque nobis traditum est ab uno eodemque auctore Spiritu sancto. ####  |