| #### CAP. X. |

| #### #### D. Quintus autem ita in Evangelio subnotatur, cum Beati misericordes, quoniam ipsi misericordiam consequentur, a Domino subjungatur (Matth. V, 7). #### M. Qui octavus humilitatis gradus in Regula ita esse dicitur (cap. 7); Si nihil agat monachus, nisi quod communis monasterii Regula, vel majorum cohortantur exempla. Quis enim non videat valde hos esse misericordes, quos cum constet sicut justos nulla sub lege teneri, tamen ut aliis condescendendo possint misereri, debeant sub communi monasterii Regula tantum coerceri, scilicet ut omnibus omnia fiant, ut omnes lucrifaciant. Hoc ergo quia misericordes debent facere, vides ergo quintum evangelicae et octavum Regulae unum eumdemque existere. ####  |