| #### CAPUT XXXI. Quod dixerit Deus: |

| #### ####
| #### “Angelus meus praecedet te,” |
#### #### subjungens: ####
| #### “Non enim ascendam tecum.” |
#### ####
| #### “Angelus meus, inquit, praecedet te. Ego autem in die ultionis visitabo et hoc peccatum eorum.” |
#### #### Ac deinceps: (CAP. XXXIII.) ####
| #### “Et mittam praecursorem tui angelum, ut ejiciam Chananaeum, et intres in terram fluentem lacte et melle. Non enim ascendam tecum, quia populus durae cervicis es,” |
#### #### etc. Mirum forte videbitur quomodo ad orationem Moysi placatus fuerit Dominus, ne faceret malum, quod locutus fuerat adversus populum suum, et tamen idem Moyses postquam dixit: ####
| #### “Consecrastis manus vestras hodie Domino, unusquisque in filio, et in fratre suo. Facto die altero, dixit ad populum: Peccastis peccatum maximum, ascendam ad Dominum, si quo modo quivero eum deprecari pro scelere vestro.” |
#### #### Sed profecto liquet, quia placatus quidem in eo fuerat Dominus, ne in praesentiarum corporaliter deleret eos, suggerente et quasi consulente Moyse: ####
| #### “Ne, quaeso, dicant Aegyptii: Callide eduxit eos, ut interficeret eos in montibus, et deleret eos e terra.” |
#### #### Sed in eo nondum placatus fuerat, ut Dominum eorum se esse rursus profiteretur, unde et adhuc alieno animo loquitur secundo, ut semel fuerat locutus: ####
| #### “Vade et descende de loco isto tu et populus tuus,” |
#### #### tuus, inquam, non meus. Ergo angelus meus praecedet te, inquit, sive ####
| #### “emittam praecursorem tui angelum,” |
#### #### subauditur, ad hoc tantum ut intres terram Chananaeorum, non etiam ad hoc ut intres in terram viventium. Non enim sum Deus tuus. Non tu ipse es populus meus. Nam hoc est, quod dicit: ####
| #### “Non enim ascendam tecum, quia populus durae cervicis es, ne forte disperdam te in via:” |
#### #### ac si dicat: Quoniam populus durae cervicis es, non tibi expedit ut me Deum tuum nomines, ut culturam meam profitearis, ut leges meas bajules, ad praevaricandum tam pronus et facilis. Levius enim multo est Deum nescire quam cognitum irritare. Tolerabilius est viam Dei ignorare quam post agnitam retrorsum ire. Idcirco si ascendero tecum, si me dixeris Deum tuum, justius in via disperdam te provocantem me dura cervice. ####  |