| #### CAP. I. |

| #### #### INCIPIT LIBER SECUNDUS. #### D. Si igitur, inquiunt monachi, Christus dicit: Si vis perfectus esse, vade et vende omnia quae habes, et da pauperibus, et habebis thesaurum in coelo, et veni, sequere me (Matth. XIX, 21), palam autem est hoc nos implere. Probamur igitur hanc perfectionem possidere. #### M. Si constat multos sanctorum in omni perfectione omnia bona sua pauperibus erogantes Christum fuisse secutos, ergo in sua professione non debent singulariter de hac perfectione gloriari, quam certum est cum ipsis multos in qualibet professione participare. #### D. Constat autem tales in omni professione fuisse, ut hinc nefas sit quemlibet dubitasse; nec opus est nominare quos constat abundare. #### M. Non debent ergo monachi tantum sibi ascribere quod constat multos possidere. #### D. Quod si hanc, inquiunt, non soli, sed cum aliis possidemus, certum est tamen quod hanc habemus. ####  |