| #### CAPUT 24 |

| #### ####
| #### “Propterea Moyses dedit vobis circumcisionem, non quia ex Moyse est, sed ex patribus, et in Sabbato circumciditis hominem.” |
#### #### Tota causae defensio in ultima clausula constituitur qua dicit: ####
| #### “Et in Sabbato circumciditis hominem.” |
#### #### Propterea, inquit, quia ####
| #### “unum opus feci, et omnes miramini, et mihi indignamini;” |
#### #### propterea, inquam, jam nunc legitima defensione utens, dico vobis: ####
| #### “Moyses dedit vobis circumcisionem,” |
#### #### id est, sicut caetera, sic et hoc mandavit vobis, ut circumcidatis hominem. Non dico quia ex Moyse est, nam ante Moysem, ex patribus est, scilicet Abraham, Isaac, et Jacob; ex patribus, inquam, id est, ex eo quod sunt patres, quod crediderunt semen se accepturos, in quo benedicerentur omnes gentes (Gen. XVII). Similiter et Sabbatum Moyses dedit, non quia ex Moyse est, sed ex Deo, id est, ex eo quod requievit Deus die septimo ab omni opere suo, et benedixit die septimo (Gen. II), cum ita diversis ex causis circumcisionem et Sabbatum, unus idemque Moyses scripto dederit vobis, et antiquior Sabbati quam circumcisionis causa sit, et circumcisio quidem ex patribus, Sabbatum vero ex Deo sit, in Sabbatis circumciditis hominem, ut non solvatur lex Moysi, absque ulla exceptione Sabbati, jubet hominem die octavo circumcidi. Ad haec inquam.: ####  |