| #### CAPUT XII. Quid sit illud Apostoli: ####
| #### “Et nunc quid detineat scitis, ut reveletur suo tempore.” |
####  |

| #### #### Et de sacramento mulieris bestiae insidentis. #### Non sua voluntate moratur diabolus aut venire tardat Antichristus, sed contra suum velle detinetur, cum sit in omne malum pronus ac festinus. ####
| #### “Et nunc quid detineatscitis,” |
#### #### ait Apostolus. (II Thess. II.) Quid est illud? Videlicet quia nondum venit tempus ejus. (Ibid.) Quia tempora non in istius sive cujuslibet alterius, sed in sua solius potestate posuit Deus. Hoc oportet subintelligere. Sequitur enim: ####
| #### “Ut reveletur in suo tempore (ibid.).” |
#### #### Quod idem est ac si dicat, quia superna potestas impatientem morae, jamque volentem revelari detinet, ut non reveletur nisi in suo tempore. Nam ut scias quam invitus detineatur, quam propere vellet revelari: ####
| #### “Jam, inquit, mysterium operatur iniquitatis (ibid.),” |
#### #### subauditur quantum potest, videlicet maximo per saevitiam Neronis, qui, quamvis fuerit malignus, minus tamen in illo diabolus potuit quam in Isto poterit, ####
| #### “in omni virtute et signis et prodigiis mendacibus, et in omni seductione iniquitatis (II Thess. II).” |
#### #### Et quantum differtur vel quod signum temporis ejus? ####
| #### “Tantum, ait, ut qui tenet nunc, teneat, donec de medio fiat (ibid.).” |
#### #### Cum Apostolus haec scriberet Thessalonicensibus, quis tenebat, et quid tenebat? Nimirum Romanus rex sive Caesar orbis imperium tenebat, non dicit de unius persona hominis, verbi gratia, Neronis, sed de cunctis regibus Romani imperii, qui, quamvis plures numero, unus tamen sunt imperio. Hic sensus non solum ratione, verum etiam constat auctoritate. Nam post aliqua eidem Joanni angelus dicit: ####
| #### “Quare miraris? Ego dicam tibi sacramentum mulieris et bestiae, quae portat eam, quae habet capita septem et cornua decem. Septem capita, septem montes sunt, super quos mulier sedit, et reges septem sunt. Quinque ceciderunt, et unus est, et alius nondum venit, et cum venerit, oportet eum breve tempus manere (Apoc. XVII).” |
#### #### Bestia namque septem capitum, et hic ubi mulier, id est cupiditas sedet super bestiam, et illic ubi bestia de mari ascendebat, universitas est impiorum. Sicut jam superius sive hactenus in dracone septem capitum longo tractatu est demonstratum, septem capita septem regna, per quae haec bestia sive draco vim suam exigit contra promissionis verbum. Cum igitur dicit ####
| #### “septem capita, et septem reges sunt, quinque ceciderunt, unus est, et alius nondum venit,” |
#### #### septem reges, cunctos eorumdem regnorum reges intelligi oportet, sive pro ipsis septem regnis scriptum esse, septem sunt reges, quorum ####
| #### “quinque ceciderunt,” |
#### #### ait, scilicet Aegyptius, Israeliticus, Babylonicus, Persicus, Macedonicus. Et unus est, qui et sextus, videlicet Romanus, et alius nondum venit, ipse erit Antichristus. ####  |